পিরোজপুরের নাজিরপুর উপজেলার দেউলবাড়িদোবড়া ইউনিয়নের বিলডুমুরিয়া গ্রামে কয়েকজন কৃষকের নিজস্ব জমির উপরে জোড় করে টু ব্যান্ড বক্স কালভার্ট নির্মান করছে বাংলাদেশ কৃষি উন্নয়ন কর্পোরেশন (বিএডিসি)। নিজেদের রেকর্ডিয় জায়গায় টু ব্যান্ড বক্স কালভার্ট নির্মানের শুরু থেকে কৃষক সঞ্জয় গাইন বারবার নির্মান কাজ বন্ধের জন্য বিএডিসি পিরোজপুরের সহকারী প্রকৌশলীর জগন্নাত বিশ^াসের কাছে আবেদন জানান। সহকারী প্রকৌশলীর জগন্নাত বিশ^াস কোন ভাবে কাজ বন্ধ না করলে কৃষক সঞ্জয় গাইন পিরোজপুর (নাজিরপুর) সিনিয়র সহকারী জজ আদালতে প্রধান প্রকৌশলী (ক্ষুদ্র সেচ) কে বিবাদী করে মামলা দায়ের করেন। আদালত দেওয়ানী বিধির ৩৯ আদেশের ১/২ রুল এবং ১৫১ ধারার বিধান মতে অস্থায়ী নিষেধাজ্ঞা জারি করে এবং বিগত ২৮/০৬/২০১৮ ইং তারিখ “কেনো নিষেধাজ্ঞা মঞ্জুর করা হবে না” এই মর্মে ২নং বিবাদী সহকারী প্রকৌশলী (ক্ষুদ্র সেচ) বিএডিসি পিরোজপুর এর উপরে নোটিশ জারী করে। নোটিশ জারীর পরেও কতৃপক্ষ আদালতের নির্দেশ অমান্যকরে নির্মান কাজ বন্ধ না করে বরং তরিৎগতিতে কাজ করে যাচ্ছে।